Държавен вестник, бр. 13, 2026 г., стр. 9

БРОЙ  13	
Д Ъ Р Ж А В Е Н  В Е С Т Н И К 	
СТР.  9  
размер от 2000 до 10 000 лв., а на едноличен 
търговец и юридическо лице се налага иму­
ществена санкция в размер от 5000 до 20 000 лв.
Чл. 217. За нарушение на разпоредбата на 
чл. 28, параграф 4 от Регламент (ЕС) 2023/988 
на виновното лице се налага глоба в размер 
от 1000 до 4000 лв., а на едноличен търговец 
и юридическо лице се налага имуществена 
санкция в размер от 2000 до 10 000 лв.
Чл. 218. Който не изпълни разпореждане 
или задължително предписание на Комисията 
за защита на потребителите за предприемане 
на мерки за осигуряване безопасността на 
продуктите по Регламент (ЕС) 2023/988, се 
наказва с глоба в размер от 1000 до 5000 лв., 
а на едноличен търговец и юридическо лице 
се налага имуществена санкция в размер от 
5000 до 30 000 лв.
Чл. 219. Който откаже достъп до производ­
ствени или търговски помещения или складове 
или по какъвто и да е начин възпрепятства 
орган за надзор на пазара да изпълнява слу­
жебните си задължения по чл. 84, се наказва 
с глоба в размер от 1500 до 2500 лв., а на 
едноличен търговец и юридическо лице се 
налага имуществена санкция в размер от 2000 
до 5000 лв.“
§ 19. Член 220 се отменя.
§ 20. Член 226 се отменя.
§ 21. В допълнителните разпоредби се пра­
вят следните изменения и допълнения:
1. Параграф 2 се изменя така:
„§ 2. Разпоредбите на глава пета, раздел I 
се прилагат за всички продукти, включени в 
обхвата на Регламент (ЕС) 2023/988, незави­
симо от начина на продажба, включително 
при продажба от разстояние и чрез онлайн 
местата за търговия.“
2. В § 3 думата „стоки“ се заменя с „про­
дукти“, а думите „стоките могат да създадат 
рискове“ се заменят с „продуктите може да 
представляват риск“.
3. Параграфи 4 – 6 се изменят така:
„§ 4. Разпоредбите на глава пета, раздел I 
се прилагат и за продукти втора употреба или 
за продукти, които са ремонтирани, обновени 
или рециклирани и които се въвеждат отново 
във веригата на доставки в рамките на търгов­
ската дейност, с изключение на продуктите, за 
които потребителят не може основателно да 
очаква, че отговарят на най-новите изисквания 
за безопасност, съдържащи се в стандартите, 
като например продукти, които се представят 
изрично, че трябва да бъдат ремонтирани или 
обновени или които се предлагат на пазара 
като произведения на изкуството, или като ко­
лекционерски изделия с историческо значение.
§ 5. Когато в актове на Европейския съюз 
се съдържат специални изисквания за без­
опасност за продукти, включени в Приложение 
I на Регламент (ЕС) 2019/1020, разпоредбите 
на глава пета, раздел I се прилагат само в 
случаите на рискове или категории рискове, 
които не са обхванати от тези изисквания.
§ 6. Разпоредбите на глава пета, раздел I се 
прилагат и по отношение на продукти, които 
се доставят или предоставят на потребителите 
при предоставяне на услуги, включително за 
продукти, на които потребителите са изложени 
пряко при предоставяне на услуги.“
4. Параграфи 7 и 8 се отменят.
5. В § 13:
a) досегашният текст става ал. 1 и в нея:
aa) точка 5 се изменя така:
„5. „Вносител“ е всяко физическо или юри­
дическо лице, установено в Европейския съюз, 
което пуска на пазара на Европейския съюз 
продукт от трета страна.“;
бб) точка 6 се отменя;
вв) точки 15 – 17 се изменят така:
„15. „Национален представителен иск“ е 
представителен иск, предявен от квалифици­
рана организация в държава членка, в която е 
била призната квалифицираната организация.
16. „Трансграничен представителен иск“ е 
представителен иск, предявен от квалифици­
рана организация в държава членка, различна 
от тази, в която е призната квалифицираната 
организация.
17. „Функционираща приемна“ е специално 
обособено помещение в областните градове за 
предоставяне на съвети и информация, обо­
значено по подходящ начин, на видно място в 
непосредствена близост до входа на сградата, 
с табела, на която е посочено наименованието 
на сдружението, работно време, през което 
сдружението предоставя съвети и информация 
на потребителите за законодателството за за­
щита на потребителите и за техните права.“;
гг) точка 22 се изменя така:
„22. „Safety Gate“ е портал за бързо пре­
дупреждение и обмен на информация между 
органите за надзор на пазара на държавите 
членки и Европейската комисия относно пред­
приетите мерки, свързани с опасни продукти.“;
б) създава се ал. 2:
„(2) По отношение на общата безопасност 
на продуктите се прилагат определенията по 
чл. 3 и 4 от Регламент (ЕС) 2023/988.“ 
6. В § 13а:
a) досегашният текст става ал. 1 и в нея:
аа) точка 6 се отменя;
бб) точка 11 се изменя така:
„11. Директива (ЕС) 2020/1828 на Европейс­
кия парламент и на Съвета от 25 ноември 2020 г. 
относно представителните искове за защита 
на колективните интереси на потребителите 
и за отмяна на Директива 2009/22/ЕО (ОВ, L 
409/1 от 4 декември 2020 г.);“
б) създава се ал. 2:
„(2) Този закон предвижда мерки по прилага­
нето на Регламент (ЕС) 2023/988 на Европейс­
кия парламент и на Съвета от 10 май 2023 г. 
относно общата безопасност на продуктите,